71. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 77654 της 24 Ιουν./29 Ιουλ. 1971 (ΦΕΚ Β' 600) Περί εγγραφής των πτυχιούχων της Φυσικομαθηματικής Σχολής Πανεπιστημίου της ημεδαπής εις τας ανωτέρας Ιδιωτικάς Σχολάς Ηλεκτρονικών. Έχοντες υπ' όψει: 1.Τας διατάξεις της παρ. 3 του άρθρ. 4 του Ν.Δ. 4564/1966 δι' ων παρέχεται εξουσιοδότησις προς ρύθμισιν θεμάτων εγγραφών, μετεγγραφών, εξετάσεων κλπ. εις τας Ανωτέρας Ιδιωτικάς Σχολάς Ηλεκτρονικών και Ναυπηγών δι' Υπουργικών αποφάσεων. 2.Την υπ' αριθ. 5/25-5-1971 (θέμα 8ον) πράξιν του Συμβουλίου Εποπτικού Προσωπικού, αποφασίζομεν: Εγκρίνομεν την εγγραφήν άνευ εξετάσεων εις το Β' έτος των Ανωτέρων Ιδιωτικών Σχολών Ηλεκτρονικών των πτυχιούχων του Φυσικού και Μαθηματικού Τμήματος της Φυσικομαθηματικής Σχολής Πανεπιστημίου της ημεδαπής και την απαλλαγήν τούτων εκ της παρακολουθήσεως και εξετάσεως των μαθημάτων της Φυσικής και των Μαθηματικών. 